CELEX: 62021TA0057
Language: mt
Date: 2022-04-06 00:00:00
Title: Kawża T-57/21: Sentenza tal-Qorti Ġenerali tas-6 ta’ April 2022 – L-Ungerija vs Il-Kummissjoni (“FAEG u FAEŻR – Spejjeż esklużi mill-finanzjament – Obbligu li jiżdiedu l-kontrolli fuq il-post – Artikolu 35 tar-Regolament ta’ Implimentazzjoni (UE) n° 809/2014 – Valur legali tad-dokumenti tax-xogħol tal-Kummissjoni – Modalitajiet ta’ kalkolu taż-żieda tar-rati ta’ kontrolli fuq il-post”)

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/27
            
         
      Sentenza tal-Qorti Ġenerali tas-6 ta’ April 2022 – L-Ungerija vs Il-Kummissjoni
      (Kawża T-57/21) (1)
      
      (“FAEG u FAEŻR - Spejjeż esklużi mill-finanzjament - Obbligu li jiżdiedu l-kontrolli fuq il-post - Artikolu 35 tar-Regolament ta’ Implimentazzjoni (UE) no 809/2014 - Valur legali tad-dokumenti tax-xogħol tal-Kummissjoni - Modalitajiet ta’ kalkolu taż-żieda tar-rati ta’ kontrolli fuq il-post”)
      (2022/C 244/35)
      Lingwa tal-kawża: l-Ungeriż
      
         Partijiet
      
      
         Rikorrent: L-Ungerija (rappreżentanti: M. Fehér u G. Koós, aġenti)
      
         Konvenuta: Il-Kummissjoni Ewropea (rappreżentanti: J. Aquilina, A. Sauka u Z. Teleki, aġenti)
      
         Suġġett
      
      Permezz tar-rikors tagħha bbażat fu l-Artikolu 263 TFUE, ir-rikorrenti titlob l-annullament tad-Deċiżjoni ta’ Implimentazzjoni tal-Kummissjoni (UE) 2020/1734 tat-18 ta’ Novembru 2020 li teskludi mill-finanzjament tal-Unjoni Ewropea ċerta nefqa mġarrba mill-Istati Membri fil-qafas tal-Fond Agrikolu Ewropew ta’ Garanzija (FAEG) u tal-Fond Agrikolu Ewropew għall-Iżvilupp Rurali (FAEŻR) (ĠU 2020, L 390, p. 10), biss sa fejn il-Kummissjoni Ewropea eskludiet is-somma ta’ EUR 4 334 068,02 tal-ammont ta’ għajnuna finanzjarja li ngħatat lilha permezz tal-Fond Agrikolu Ewropew ta’ Garanzija (FAEG) għas-sena finanzjarja 2018 minħabba t-twettiq ta’ numru insuffiċjenti ta’ kontrolli fuq il-post.
      
         Dispożittiv
      
      
                  1)
               
               
                  Id-Deċiżjoni ta’ Implimentazzjoni tal-Kummissjoni (UE) 2020/1734 tat-18 ta’ Novembru 2020 li teskludi mill-finanzjament tal-Unjoni Ewropea ċerta nefqa mġarrba mill-Istati Membri fil-qafas tal-Fond Agrikolu Ewropew ta’ Garanzija (FAEG) u tal-Fond Agrikolu Ewropew għall-Iżvilupp Rurali (FAEŻR) (ĠU 2020, L 390, p. 10), biss sa fejn il-Kummissjoni Ewropea eskludiet is-somma ta’ EUR 4 334 068,02 tal-ammont ta’ għajnuna finanzjarja li ngħatat lilha permezz tal-Fond Agrikolu Ewropew ta’ Garanzija (FAEG) għas-sena finanzjarja 2018 minħabba t-twettiq ta’ numru insuffiċjenti ta’ kontrolli fuq il-post, hija annullata.
               
            
                  2)
               
               
                  Il-Kummissjoni hija kkundannata għall-ispejjeż.
               
            
         (1)  ĠU C 88, 15.3.2021.